
ΠΕΡΙΕΧΟΜΕΝΑ 


ΠΟΛΕΟΔΟΜΙΑ 

ΑΠΟΦΑΣΕΙΣ 

Τροποποίηση της 1287/31.3.87 απόφασης ως προς το τοπογρα¬ 
φικό (υπόθεση Παπαντωνίου) στο Ν. Αιτωλίας και Ακαρνα¬ 
νίας. 1 

Οριοθέτηση και όροι δόμησης των οικισμών: Δικέλλων, Μεσημ¬ 
βρίας, Πλάκας, Συκοράχης, Λεπτοκαρυάς, Ατάρνης, Λύρας, 
Κάμαρου, Γιαννοϋλη, Σιδηρού, Αγριάνης, του Ν. Έβρου. ... 2· 

•Καθορισμός χρήσεων γης στο Ν. Κιλκίς. 3 

Καθορισμός χρήσης παραχωρουμένου ακινήτου από την Κοινότητα 
Βλάστης Ν. Κοζάνης στο Χιονοδρομικό Ορειβατικό Όμιλο Πτο- 
λεμαΐδας (ΧΟ.ΟΠ). 4 


ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 4628 · - (1) 


Τροποποίηση της 1287/31.3.87 απόφασης ως προς το τοπογραφικό 
(υπόθεση· Παπαντωνίου) στο Ν. Αιτωλίας και Ακαρνανίας. 

Ο ΝΟΜΑΡΧΗΣ ΑΙΤΩΛΙΑΣ & ΑΚΑΡΝΑΝΙΑΣ 
Έχοντας υπόψη: 

1. Τις διατάξεις του Ν.Δ/τος της 17ης Ιουλίου 1923 όπως μεταγε¬ 
νέστερα τροποποιήθηκαν και συμπληρώθηκαν και ειδικότερα τα άρθρα 
3 και 70. 


2. Τις διατάξεις του Α.Ν. 314/1968 (ΦΕΚ 47/Α) όπως τροποποι¬ 
ήθηκαν και συμπληρώθηκαν με το υπ’ αριθ. 1018/71 Ν.Δ/γμα (ΦΕΚ 
220/Α) και μετηνπαρ. 3 του άρθρου 34 του Ν. 1577/85 (ΦΕΚ 210/ 
Α). 

3. Τις διατάξεις του υπ’ αριθ. 183/1986 Π.Δ/τος (ΦΕΚ 70/Α) και 
ειδικότερα το άρθρο 3. 

4. Το υπ’ αριθ. 12186/19.9.87 έγγραφο του Δήμου Αγρίνιου. 

5. Την υπ’ αριθ. 22/87 (θέμα 2ο) γνωμοδότηση του Συμβουλίου 
Χωροταξίας, Οικισμού και Περιβάλλοντος Νομού Αιτωλίας και Ακαρ¬ 
νανίας, αποφασίζουμε: 

Άρθρο 1. 

Τροποποιείται η 1287/31.3.87 απόφασή μας, που αφορά άρση 
ασυμφωνίας και καθορισμό Ο.Γ. στο Ο.Τ. 539 στο Αγρίνιο μόνο ως 
προς το τοπογραφικό. Τα συνημμένα τοπογραφικά αποτελούν (αναπό¬ 
σπαστο μέρος αυτής της απόφασης. 

Άρθρο 2. 

Η ισχύς της παρούσας αρχίζει από τη δημοσίευσή της στην Εφημε¬ 
ρίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνή¬ 
σεως. 

Μεσολόγγι, 7 Οκτωβρίου 1987' 

Ο Νομάρχης 
ΓΙΩΡ. ΠΑΠΑΙΩΑΝΝΟΤ 

Αριθ. 1-4653 Οικ. (2) 

Οριοθέτηση και όροι δόμησης των οικισμών: Δικέλλων, Μεσημβρίας, 

Πλάκας, Συκοράχης, Λεπτοκαρυάς, Ατάρνης, Λύρας, Κάμαρου, 

Γιαννούλη, Σιδηρού, Αγριάνης, του Ν. Έβρου. 

Ο ΝΟΜΑΡΧΗΣ ΕΒΡΟΥ 
Έχοντας υπόψη: 

1. Τις διατάξεις του από 24.4.85 Π.Δ. (ΦΕΚ 181Δ/3.5.85), «περί 
τρόπου καθορισμού ορίων οικισμών της χώρας μέχρι 2.000 κατ., κα¬ 
τηγορίες αυτών και καθορισμός όρων και περιορισμών δόμησής τους». 

2. Το Ν. 1577/18.12.85 (ΦΕΚ 210 Α') «περί Γενικού Οικοδομι¬ 
κού Κανονισμού». 

3. Το άρθρο 9 του Ν.Δ. 17.7.1923. 

4. Τις προτάσεις των ιδιωτών μελετητών μηχανικών, στους οποίους 
ανατέθηκε η μελέτη στα πλαίσια του προγράμματος των ανοικτών πό¬ 
λεων, που αφορούν τον προσδιορισμό των ορίων των υπόψη οικισμών. 

5. Τα δελτία αρχιτεκτονικής αναγνώρισης των οικισμών που συ¬ 
μπληρώθηκαν από τους προαναφερόμενους μελετητές, κατά τις υποδεί¬ 
ξεις των σχετικών προδιαγραφών του ΥΧΟΠ. 

6. Την αριθ. 1-879/26.2.86 απόφασή μας για την κατηγοριοποί- 
ηση των οικισμών του Ν. Έβρου που έχουν πληθυσμό μέχρι 2.000 κα¬ 
τοίκους. 

7. Τα πληθυσμιακά στοιχεία της τελευταίας απογραφής της 
Ε.Σ.Υ.Ε. 

8. Τις αριθ. 4/86, 18/87 και 137/87 γνωμοδοτήσεις του 
Σ.Χ.Ο.Π. του Νομού. 

9. Τις αποφάσεις με αριθ.: 

31/87 Κοιν. Συμβ. Μάκρης. 

17/85 Κοιν. Συμβ. Συκορράχης. 

31/86 Δημ. Συμβ. Σουφλίου. 

22/85 Κοιν. Συμβ. Αγριάνης, αποφασίζουμε: 

I. Καθορίζουμε τα όρια των οικισμών: Δικέλλων, Μεσημβρίας, Πλά¬ 
κας, Συκορράχης, Ατάρνης, Λύρας, Κάμαρου, Γιαννούλη, Σιδηρού, 
Αγριάνης, όπως αυτά φαίνονται στα συνοδευτικά της παρούσας σχεδια¬ 
γράμματα σε κλίμακα Π5.000, που αποτελούν αναπόσπαστο μέρος της 
απόφασης αυτής και συντάχθηκαν βάσει στοιχείων, χαρτών και επιτό- 
που ελέγχου. 

II. Καθορίζουμε τους ακόλουθους Γενικούς και Ειδικούς όρους δόμη¬ 
σης. 


Α. Γενικοί όροι δόμησης: 

1. Αρτιότητα: Εντός των ορίων των ως άνω οικισμών θεωρούνται 
άρτια τα οικόπεδα που έχουν εμβαδόν 300 τ.μ. 

Κατά παρέκκλιση, εντός των ορίων, θεωρούνται άρτια τα οικόπεδα 
με όποιο εμβαδόν είχαν την ημέρα δημοσίευσης του Διατάγματος. 

2. Ύψος: Εντός των ορίων των οικισμών, το μέγιστο επιτρεπόμενο 
ύψος ορίζεται σε 7,50 μ. 

3. Κατά τα λοιπά ισχύουν οι γενικοί όροι δόμησης που προβλέπονται 
από τα άρθρα 5, 6, 7 του από 24.4.85 Π. Δ/τος, όπως τροποποιήθη¬ 
καν με το από 14.2.87 Π. Δ/γμα (ΦΕΚ 133Δ'/23.2.87). 

Β. Ειδικοί όροι δόμησης: 

1. Επικάλυψη: Ξύλινη στέγη τετράριχτη ή κεκλιμένη πλάκα, με επι¬ 
κάλυψη κεραμίδια κόκκινα βυζαντινού ή ρωμαϊκού τύπου. 

Κλίση έως 30%, προεξοχή έως 20 εκ. 

2. Όψεις: Λευκός σοβάς. 

3. Εξώστες: Ανοικτοί, καλυμένοι με προεξοχή της στέγης στηριζόμε- 
νης σε ξύλινους ορθοστάτες ή ακάλυπτοι. 

Μήκος 1/3 όψης, πλάτος έως 1,20. 

Στο ισόγειο μπορεί να γίνει χαγιάτι καλυμένο επίσης με προεξοχή της 
στέγης, πλάτους έως 1,50 μ. 

4. Στηθαία - κιγκλιδώματα: Σε σκάλες και εξώσες ξύλινα - εμφανή 
ή βαμμένα ή σιδερένια ή αλουμινένια. Στο χαγιάτι στηθαίο με άσπρο 
σοβά. 

5. Ανοίγματα: Ποσοστό σε κάθε όψη έως 15%. Στο ισόγειο έως 
50%, εφόσον είναι κατάστημα. 

6. Κουφώματα: Ξύλινα εμφανή ή βαμμένα. Εξώφυλλα ομοίως, καρ¬ 
φωτά. 

7. Περιφράξεις: α) Μαντρότοιχος ψηλός σε συνέχεια του τοίχου της 
όψης της οικίας επιχρισμένος με λευκό σοβά. 

β) Μαντρότοιχος χαμηλός με κιγκλίδωμα. 

8. Σε περίπτωση ειδικού κτίσματος που ο μελετητής προτείνει στοι¬ 
χεία διαφορετικά από τα πιο πάνω, η μελέτη θα παραπέμπεται στην 
Ε.Π.Α.Ε. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αλεξανδρούπολη, 19 Νοεμβρίου 1987 
. Ο Νομάρχης 
ΑΝΤΩΝΗΣ ΚΩΒΑΙΟΣ 

ΝΟΜΟΣ ΕΒΡΟΥ 
Οικιαμος : Υ1ΥΡΑ 



Υπουργείο Χωροταξίας Οικισμού και Περιβάλλοντος 
























ΝΟΜΟΣ- ΕΒΡΟ/ 
Οικιομος : Ι/Λ0ΡΡ02// 



Υπουργείο Χωροταξίας Οικισμού και Περιβάλλοντος 



















ΝΟΜΟΣ ΕΒΡΟΥ 
Οικιομός: Π/1/1Μ 



Υπουργείο Χωροταξίας Οικισμού και Περιβάλλοντος 

ΔΙΕΥΘΥΝΣΗ ΧΩΡΟΤΑΞΙΑΣ 

















■ Ν0Μϋ>: ίΒΡΟΫ 



ΔΙΕΥΘΥΝΣΗ ΧΩΡΟΤΑΞΙΑΣ 

























Υπουργείο Χωροταξίας Οικισμού και Περιβάλλοντος 

ΔΙΕΎΘΥΝΣΗ ΧΩΡΟΤΜΙΑΧ 

Αριθ. 4221 Οικ. (3) 

Καθορισμός χρήσεων γης στο Ν. Κιλκίς. 

Ο ΝΟΜΑΡΧΗΣ ΚΙΛΚΙΣ 
Έχοντας υπόψη: 

1. Το άρθρο 3 του Ν. 1512/85 «περί καθορισμού χρήσεων γης πα- 
ραχωρουμένων δημοσίων εκτάσεων» και συγκεκριμένα την παρ. 1. 

2. Την υπ’ αριθ. 111/87 νομότυπη απόφαση του Δημοτικού Συμ¬ 
βουλίου Πολυκάστρου, με την οποία ο Δήμος Πολυκάστρου συναινεί 
στην παραχώρηση τμήματος του κοινοχρήστου 2874, διανομής 1967 
του αγροκτήματος Πολυκάστρου, όπως φαίνεται στο συνημμένο τοπο¬ 
γραφικό διάγραμμα, εκτάσεως 5000Μ 2 , στην Ο.Ε. Γ. Κουλίνα - Σ. 
Μότση, για ανέγερση Βιομηχανικής - Βιοτεχνικής εγκαταστάσεως. 

3. Το υπ’ αριθ. 2414/1.6.87 έγγραφο της Δ/νσης Δασών, ότι το εν 
λόγω αγροτεμάχιο δεν εμπίπτει στις διατάξεις του άρθρου 3 παρ. 6β και 
του άρθρου 38 του Ν. 998/79 «περί δασών». 

4. Το υπ’ αρ. 3565/4.6.87 έγγραφο της ΙΣΤ' Εφορείας Προϊστορι¬ 
κών και Κλασικών Αρχαιοτήτων, με το οποίο η παραπάνω αρχή δεν 
έχει αντίρρηση για την εν λόγω καταχώρηση, με τη μνεία του δεύτερου 
εδαφίου του ανωτέρω εγγράφου. 

5. Το υπ’ αρ. Φ.10.2/8343/19.10.87 έγγραφο του ΕΟΤ/Δ/νση 


Μακεδονίας - Θράκης, με το οποίο η παραπάνω αρχή δεν έχει αντίρ¬ 
ρηση για την εν λόγω παραχώρηση, υπό την προϋπόθεση της πλήρωσης 
των όρων, που περιγράφονται στο ανωτέρω σχετικό. 

6. Τη θετική γνωμοδότηση του Τ.Π.Π.Ε. Κιλκίς, όπως εκφράστηκε 
στο υπ’ αριθ. 2628/31.8.87 δικό του σχετικό, με την επιφύλαξη του 
άρθρου 4 παρ. 2 εδ. 1,2 του Π.Δ. της 24/31.5.85 για μονάδες υψηλής 
όχλησης. 

7. Το τοπογραφικό διάγραμμα, όπως αυτό συντάχθηκε από τον Πολ. 
Υπομ/κό Αντώνιο Ασλανίδη και δείχνει το υπό παραχώρηση αγροτεμά- 
χιο. 

8. Το γεγονός ότι η παραπάνω έκταση παραχωρείται με εκποίηση, 
αποφασίζουμε: 

Τον καθορισμό χρήσης του εν λόγω αγροτεμαχίου, τμήματος του υπ’ 
αριθ. 2874 κοινοχρήστου σε Βιομηχανική - Βιοτεχνική. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Κιλκίς, 14 Δεκεμβρίου 1987 
Ο Νομάρχης 
Γ. ΑΓΓΕΛΟΠΟΥΛΟΣ 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. 3717 (4) 

Καθορισμός χρήσης παραχωρουμένου ακινήτου από την Κοινότητα 

Βλάστης Ν. Κοζάνης στο Χιονοδρομικό Ορειβατικό Όμιλο Πτολε¬ 
μαΐδας (ΧΟ.ΟΠ). 

Ο ΝΟΜΑΡΧΗΣ ΚΟΖΑΝΗΣ 
Έχοντας υπόψη: 

1. Το Π.Δ. 1512/11.1.1985 (ΦΕΚ 4Α) για την τροποποίηση και 
συμπλήρωση πολεοδομικών διατάξεων κ.λπ. και ειδικότερα το άρθρο 3 
παρ. 1 αυτού. 

2. Το Ν. 1337/12.3.1983 (ΦΕΚ 33Δ/14.3.83) για την επέκταση 
των πολεοδομικών σχεδίων κ.λπ. 

3. Το Ν. 360/1976 για την Χωροταξία και το περιβάλλον. 

4. Το Ν: 1032/1980 για τη σύσταση του Υπ. ΧΟΠ. 

5. Την υπ’ αριθμ. 12/1987 σύμφωνη γνώμη του Κοινοτικού Συμ¬ 
βουλίου Βλάστης. 


6. Την από 7.12.87 υπ’ αριθμ. 3717 εισήγηση του Τμήματος Πολε¬ 
οδομίας και ΠΕ της Νομαρχίας μας, αποφασίζουμε: 

Καθορίζουμε σαν χρήση γης τη λειτουργία που γενικά εξυπηρετεί την 
ίδρυση καταφυγίου ορειβατών για την υπόψη δασική έκταση εμβαδού 
6.487,68 τ.μ. που αναφέρεται στο τοπογραφικό διάγραμμα του μηχα¬ 
νικού Τσιλφίδη με τα στοιχεία Α Β Γ Δ Α και βρίσκεται στην περιοχή της 
Κοινότητας Βλάστης Πτολεμαΐδας και που πρόκειται* να παραχωρηθεί 
στο Χιονοδρομικό Ορειβατικό Όμιλο Πτολεμαΐδας. Το τοπογραφικό 
διάγραμμα θεωρήθηκε από το Τμήμα Πολεοδομίας και ΠΕ και αποτε¬ 
λεί αναπόσπαστο τμήμα της παρούσας. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Κοζάνη, 11 Δεκεμβρίου 1987 
Ο Νομάρχης 

ΓΙΩΡΓΟΣ ΚΕΡΑΜΑΡΗΣ 




ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 







